Pa voe krouet ar Waffen-SS e oa diazezet war an emouestlañ. Azalek miz Eost 1942 e voe rediet ar re anvet malgré-nous da gemer perzh, hag e voent lakaet e rannoù SS, en o zouez : Das Reich. Azalek ar goañv 1943 e voe rediet ivez an holl dud a orin alaman a oa o chom e diavaez Alamagn. Goude-se e voe rediet unvezioù ar Wehrmacht da gendeuziñ gant ar Waffen-SS. Tamm-ha-tamm e voe lakaet e-barzh ivez unvezioù bihanoch, evel da skouer al Légion des Volontaires Français. War an holl dalbennoù e vrezeljont, war-bouez hini Afrika. Torfedoù-brezel a rejont ivez, koulz war dalbenn ar reter hag hini ar chornôg, hag ivez e-pad emsavadeg Varsovia.